ועדת הכלכלה, כנסת 25, פרוטוקול מספר 30, 2023-02-20 00:00

דוד ביטן: אני פותח את הישיבה

דוד ביטן:  על סדר היום: הצעת תקנות הטלגרף האלחוטי (רישיונות, תעודות ואגרות), הוראת שעה) (תיקון), התשפ"ג-2023

דוד ביטן:  נציג משרד התקשורת, תציג לנו את העניין

אורנן שטיינברג: אנחנו מבקשים את אישורכם להארכת הוראת השעה של תקנות הטלגרף האלחוטי

אורנן שטיינברג:  פקודת הטלגרף האלחוטי מסדירה את השימוש במשאב הציבורי שעל הספקטרום האלקטרומגנטי בישראל בתחום התדרים של הרדיו, את דרכי ניהולו בידי המדינה ואת רישוי פעולות מכשירים אלחוטיים

אורנן שטיינברג:  תחום הרדיו משמש לתקשורת, ניתן לשדר בו, לקלוט בו ולהעביר אותות שונים

אורנן שטיינברג:  תחום הרדיו משמש לשירותי טלפוניה סלולרית, להפצה אלחוטית של שידורי טלוויזיה ורדיו, לתקשורת לוויינית, להפעלה של מערכות קשר ולתקשורת של כלי טיס וכלי שיט אחד עם השני

דוד ביטן: 	למה התקנות הן לשנה? למה אתם לא עושים תקנות לתקופה כדי שלא שכל פעם תצטרכו לבוא ולהוסיף? יש לזה סיבה? למה יש מחסור בתדרים? למה אי אפשר לעשות תדרים ולגמור את הסיפור הזה?     

אורנן שטיינברג: 	משאב התדר בתחום הרדיו הוא משאב שמעצם טבעו מוגבל, כי ברגע שאתה משדר בתדר מסוים באזור מוגדר אתה בעצם מגביל את היכולת של גורם אחר לשדר באותו תדר באותו אזור

אורנן שטיינברג:  כשהם משדרים באותו תדר ובאותו אזור יש הפרעה

דוד ביטן: למה עם כל הטכנולוגיה היום יש בעיה של תדרים? ראיתי ששר התקשורת רוצה לקחת תדרים מערוץ 11 בגלל שאין מספיק תדרים

דוד ביטן:  יש להם שמונה, ועכשיו הוא רוצה לקחת להם שלושה

דוד ביטן:  תעשו שיהיו יותר תדרים ולא יהיה ויכוח

דוד ביטן:  מה הבעיה הטכנולוגית לעשות תדרים? התקנות יכולות לטפל בדבר הזה?     

אריאל שטיינר: יש גופי תקינה בינלאומיים

אריאל שטיינר:  גוף התקינה הבינלאומי בתדרים, שזה ה-ITU, מגדיר איזה שימושים יהיו באיזה תדר

דוד ביטן: יש בעיה טכנולוגית לעשות יותר תדרים?     

אריאל שטיינר: זה נכון שהתדר הוא אין סופי

דוד ביטן: הבעיה זה רק תקציב?     

אריאל שטיינר: לא, זה לא תקציב

אריאל שטיינר:  אתה צריך שכל העולם יתכנס מבחינת התקן, שגם המהנדסים שאחר כך מייצרים את המשדרים ואת המקלטים יתכנסו לאותם תחומי תדרים

דוד ביטן: מה הבעיה לעשות עוד כמה תדרים?      

אריאל שטיינר: זה משהו שנקבע ברמה בינלאומית

דוד ביטן: כמה תדרים יש בישראל היום?     

אריאל שטיינר: 	באיזה תחום? באיזה שימוש?     

דוד ביטן: רדיו

אריאל שטיינר: מ-87

אריאל שטיינר: 5 עד 108, שזו התקינה הבינלאומית

אריאל שטיינר:  בישראל מנצלים את המשאב הזה אפילו יותר

דוד ביטן: אי אפשר להוסיף 10 תדרים כדי לפתור בעיות של הרדיו באופן כללי?      

אריאל שטיינר: אי אפשר

מטי צרפתי הרכבי: המגבלה היא פיסיקלית

דוד ביטן: עד כדי כך? קובעים לנו בארצות הברית כמה תדרים יהיו לנו פה?      

אריאל שטיינר: כן, קובעים לכל העולם

אריאל שטיינר:  אם אתה מאריך את הטווח ב-100 מגה, זה בא על חשבון שימוש אחר שמיועד לאותו תחום

דוד ביטן: לאיזה שימוש?     

אריאל שטיינר: אני לא יודע ספציפית מה יש ב-108

דוד ביטן: תראו איך אתם מוסיפים כמה תדרים

דוד ביטן:  ערוץ 11 מחזיק שמונה תדרים, שזה הרבה, המון

דוד ביטן:  מחזיקים אותם בשביל כל מיני תחנות קטנות, מה שיוצר בעיות במכלול, במיוחד כשאתה אומר שיש בעיה של תדרים

דוד ביטן:  דברו עם ארצות הברית, תראו מה אפשר לעשות בעניין הזה

אליהו דלל: אם אמרתם שהתדרים הם מ-87

אליהו דלל: 5 עד 108, כמה אפשר להכניס שם?      

אריאל שטיינר: מה שמקובל בעולם זה לעשות קוונטות של 500 קילו הרץ, שזה אומר שאם יש לך ב-87

אריאל שטיינר: 5 תחנה, התחנה הבאה היא ב-88

אריאל שטיינר:  בישראל, בגלל שאנחנו עם מאפיינים גיאוגרפיים מיוחדים, בגלל שהמדינה עם שוליים צרים ויש לה שכנים בתוכה ומסביב, יכולות להיות הפרעות הדדיות

אליהו דלל: מה המרווח?     

אריאל שטיינר: המרווח הוא 250

אריאל שטיינר:  צופפנו וצופפנו כך שבתדר שאתה משדר בדרום אתה יכול לשדר גם בצפון

דוד ביטן: אני רוצה שתמצאו לי עוד שלושה

דוד ביטן:  אנחנו נעביר לכם את התקנות, אבל בעוד שבוע תבואו עם פתרון לעוד שלושה - שלא נצטרך לסגור תחנות לתאגיד השידור

דוד ביטן:  תאגיד השידור לא צריכים שמונה כשיש דרישה כזאת גדולה

דוד ביטן:  תנסו למצוא שלושה ולגמור את המשבר הזה

אליהו דלל: יש גם כפולות בתדרים

אליהו דלל:  אם אני לוקח את רשת ב', יש 94

אליהו דלל: 5 ו-95 או 103

אריאל שטיינר: בשביל לקיים רשת רדיו ארצית אתה צריך ארבעה תדרים לכל תחנה

דוד ביטן: שבוע ימים מספיק כדי לפתור את הבעיה הזאת? אני מאמין שבין 87

דוד ביטן: 5 ל-108 תמצא עוד שלושה

דוד ביטן:  למה צריך לריב על דבר שהוא טכני? אני רוצה שיהיה פתרון לתדרים

דוד ביטן:  אם יש פתרון לתדרים, לא נעשה בעיות לערוץ 11

דוד ביטן:  אם הבעיה היא לא תדרים, שיבואו ויגידו שהבעיה היא לא תדרים

דוד ביטן:  אני חושב שכרגע הבעיה היא תדרים

מטי צרפתי הרכבי: 	מה שמטריד אותי זה לא העדר התדרים

דוד ביטן: זה היה בגלל הנושא של ערוץ 1

מטי צרפתי הרכבי: אנחנו בכנסת ישראל אמורים לבקר את עבודת הממשלה

מטי צרפתי הרכבי:  יש כאן תקנות שנחקקו ב-2015, כאשר תוך שלוש שנים היה צריך לעשות בדיקה כלכלית בכדי להתייחס לתעריפים

מטי צרפתי הרכבי:  ב-2018 ביקשו עוד שנתיים, ב-2019 ביקשו עוד שנה, ועכשיו מבקשים עוד שנה

מטי צרפתי הרכבי:  יש כאן איזה שהוא כשל בהתנהלות של משרד ממשלתי אל מול הרשות שמפקחת עליו

מטי צרפתי הרכבי:  במכתב של השר כתוב מפורשות שאוטוטו מסיימים את הבחינה הכלכלית

דוד ביטן: 	כי כל פעם יש שינויים, כל פעם צריך להאריך את השינויים הכלכליים

דוד ביטן:  מה, 18 שנה הם לא עשו הערכות כלכליות?     

מטי צרפתי הרכבי: משנת 2015

מטי צרפתי הרכבי:  אולי הם יתנו לנו איזה שהוא דוח ביניים, כי גם זה משהו שיכול לחדד

אריאל שטיינר: 	התיקון הוא מ-2015, כשרק ב-2018 נבחר יועץ

מטי צרפתי הרכבי: 	שלוש שנים?     

אריאל שטיינר: התנהל מכרז

אריאל שטיינר:  רק ב-2019 התחילה העבודה

מטי צרפתי הרכבי: שנה עד שהוא התחיל לעבוד?      

דוד ביטן: את צודקת, זה לא צריך לקחת הרבה זמן

מטי צרפתי הרכבי: שלוש שנים לבחירת יועץ, שנה לתחילת עבודתו

אליהו דלל: מי היועץ?     

אריאל שטיינר: חברת אינפראסייט

מטי צרפתי הרכבי: הם מבקשים עכשיו הארכה עד סוף שנה

דוד ביטן: תסיימו בעוד שנה?      

אריאל שטיינר: אנחנו מתכוונים להביא את הנוסח הקבוע בעוד מספר חודשים

דוד ביטן: אין טעם לחזור כל הזמן אלינו בהארכות

דוד ביטן:  זה לא חייב להיות שנה, זה יכול להיות שנה וחצי

מטי צרפתי הרכבי: הם עצמם אומרים שעד סוף השנה הם עומדים לסיים, הם אומרים שכבר העבודה בעיצומה

מטי צרפתי הרכבי:  אנחנו בטח לא צריכים לתת הקלות

מטי צרפתי הרכבי:  אני הייתי מחמירה, הייתי אומרת להם: "חברים, יש לכם חצי שנה לסיים את העבודה"

דוד ביטן: זה לא נותן כלום, וזה לא קשור לפיקוח

דוד ביטן:  אם אנחנו מאשרים את הארכת הוראת השעה לשנה אבל הם אומרים שלא בטוח שהם יספיקו - -       

מטי צרפתי הרכבי: זה לא מה שהם אומרים

דוד ביטן: הם לא אומרים שהם יעשו את זה תוך חצי שנה, אבל אנחנו מקווים

דוד ביטן:  המילה "מקווים" מעוררת ספקות לגבי זה שהם יספיקו לעשות את זה

מטי צרפתי הרכבי: נאמר כאן מפורשות על ידי שר התקשורת ועל ידי הצוות שהם כבר בשיא העבודה, שהרבה פרטים כבר הסתיימו, שהם בישורת האחרונה

דוד ביטן: אם אני אגיד שאם לא תספיקו תוך שנה אני לא אאשר לכם תוספת, זה טוב לכם, או שאתם צריכים עוד קצת זמן? האם תביאו עוד שנה את התקנות הסופיות? אני, בניגוד לחברת הכנסת הרכבי, חושב שאם לא תספיקו עדיף להוסיף לכם זמן כדי שתספיקו

מטי צרפתי הרכבי: היו ארבע ישיבות כאלו במהלך שבע שנים

דוד ביטן: תחליטו עכשיו

אריאל שטיינר: אנחנו נשלים את זה השנה

אורנן שטיינברג: תקנות הטלגרף האלחוטי (רישיונות, תעודות ואגרות) (הוראת שעה) (תיקון), התשפ"ג-2023     בתוקף סמכותי לפי סעיף 13 לפקודת הטלגרף האלחוטי (נוסח חדש), התשל"ב- 1972 		(להלן – הפקודה), באישור שר האוצר לפי סעיף 39ב(א) לחוק יסודות התקציב,  		התשמ"ה-1985, ובאישור ועדת הכלכלה של הכנסת לפי סעיף 13(ב) לפקודה, אני  		מתקין תקנות אלה:     תיקון תקנה 1	1

אורנן שטיינברג: 	בתקנות הטלגרף האלחוטי (רישיונות, תעודות ואגרות) (הוראת שעה),  			התשע"ו-2015 (להלן – הוראת השעה), בתקנה 1, ברישה, במקום  			"שבע שנים" יבוא "שמונה שנים"

אורנן שטיינברג:      		2

אורנן שטיינברג:  	תחילתה של תקנה 1 להוראת השעה, כתיקונה בתקנה 1 לתקנות 			אלה, ביום כ"ה בשבט התשפ"ג (16 בפברואר 2023)

דוד ביטן: עוד שבועיים תתנו לי תשובה לגבי שלושה תדרים

דוד ביטן:  תעשו את כל המאמץ לפתור את הבעיה הזאת

יובל צלנר: יש פתרון קל מאוד

דוד ביטן: לעניין שאמרתי?     

יובל צלנר: כן

דוד ביטן: מה הפתרון?     

יובל צלנר: Digital Audio Broadcasting, רדיו דיגיטלי, שזה דבר קיים בכל העולם

יובל צלנר:  אנחנו האחרונים שיכולים להצטרף לרכבת אבל אנחנו מסרבים משום מה

דוד ביטן: למה אתם מסרבים אם זה פותר בעיות?     

אריאל שטיינר: הנושא נבחן במשרד

אריאל שטיינר:  לפני עשור, אני חושב, יצא אפילו מכרז, אבל המכרז להקמת המערך הדיגיטלי הזה נכשל

דוד ביטן: למה נכשל?     

אריאל שטיינר: כי אף אחד לא רצה להקים אותו

דוד ביטן: רק גוף אחד צריך להקים אותו? זה אתם צריכים להקים אותו, לא?     

אריאל שטיינר: המדינה יצאה למכרז כדי להקים מערך שלם שעל בסיסו יקומו מאות תחנות, לא עשרות

דוד ביטן: למה אף אחד לא ניגש?     

אריאל שטיינר: כנראה שזה לא היה כלכלי

דוד ביטן: אני לא יודע מה כתבתם במכרז

אריאל שטיינר: האמת שגם אני לא יודע, זה היה לפני תקופתי

דוד ביטן: מה נותן המערך הזה?      

יובל צלנר: זה מאפשר מאות תחנות במקום עשרות שקיימות היום, זה מאפשר רדיו דיגיטלי באיכות של CD, בלי הפרעות, נקי לגמרי, וזה מאפשר הרבה יותר שירותים מתקדמים על גבי הרדיו, כולל פיקוד העורף, כולל התרעות ממוחשבות, מידע ויזואלי על גבי צגים

יובל צלנר:  באירופה ובעולם זה כבר נפוץ

דוד ביטן: מה זה מחייב?     

אריאל שטיינר: זה מחייב שינוי של כל המקלטים בכל הרכבים, לכן יש לזה משמעויות כלכליות

דוד ביטן: עושים עוד דברים במשרד התקשורת שמחייבים תקציבים

דוד ביטן:  אנחנו צריכים ללכת לקידמה

אריאל שטיינר: בחנו את הנושא וכרגע אנחנו לא רואים בזה היתכנות כלכלית

דוד ביטן: אנחנו נעשה ישיבת ועדה מיוחדת על מה שהוא אמר, כי לא יכול להיות שלא נלך לקידמה

דוד ביטן:  כמה זה כבר יכול לעלות? זה מחייב לשנות את כל המקלטים במכוניות?      

יובל צלנר: כבר היום חברות אירופאיות מביאות מקלטים מותאמים ל-DIB

דוד ביטן: כשהן מייבאות את הרכבים?         

יובל צלנר: סקודה, פולקסווגן

דוד ביטן: 	מה נעשה עם הישנים?      

יובל צלנר: יש מתאמים

דוד ביטן: 	כמה עולה מתאם כזה?     

יובל צלנר: ב-Ebay זה עולה 10 דולר

דוד ביטן: 	אם זה פותר את כל הבעיה של הרדיו, של תדרי הרדיו, יכול להיות שאנחנו צריכים לעשות את זה

דוד ביטן:  יש את זה גם באירופה

דוד ביטן:  עוד חודשיים נעשה ישיבה על זה

דוד ביטן:  תפתרו לי קודם את הבעיה של התדרים האלה

דוד ביטן:  אם תפתרו לי את הבעיה של שלושת התדרים, יהיה פחות לחץ על דברים אחרים

דוד ביטן:  תסביר מה המשמעות של הוראת השעה

אריאל שטיינר: 	בהוראת השעה יש מספר תחילות, כשאחת מהן זה הנחת היסוד לשימושים אזוריים, שימושי תדרים אזוריים

אריאל שטיינר:  יש לנו תמחור מסוים ברדיו FM, שינוי ממודל תשלומים א' למודל תשלומים ב', כשהמשמעות  בסוף זו הפחתה, זה הוזלה של האגרות לתחנות רדיו אזוריות

אריאל שטיינר:  יש לנו הפחתה של כ-20% לשימושי מיקרוגל

אריאל שטיינר:  שימושי מיקרוגל זה עורק מנקודה לנקודה שמקשר קצוות של מערכת, בדרך כלל של סלולר שהוא חליפי לתמסורת

אריאל שטיינר:  יש לנו בתוך עולם המיקורגל הנחת reuse, הנחת שימוש חוזר בתדר, והדבר האחרון, וגם הוא בתוך המיקרוגל, זה הוספת מדרגות שונות לתחום, כי המיקרוגל מתפרס על הרבה מאוד תחומי תדרים

דוד ביטן: 		מי בעד התקנות?     

דוד ביטן: התקנות אושרו